2)

Korvataan 3 artikla seuraavasti: ”3 artikla Toimeksianto 1. Näiden poliittisten tavoitteiden saavuttamiseksi Euroopan unionin erityisedustajan toimeksiantona on: a) pitää yhteyttä AU:iin, Sudanin hallitukseen, Etelä-Sudanin hallitukseen, Darfurin aseellisiin ryhmittymiin ja muihin Sudanin osapuoliin sekä valtioista riippumattomiin järjestöihin ja olla tiiviissä yhteistyössä YK:n ja muiden asiaan liittyvien kansainvälisten toimijoiden kanssa Euroopan unionin politiikan tavoitteiden saavuttamiseksi; b) edustaa Euroopan unionia Darfurin kriisin eri osapuolten välisessä vuoropuhelussa, yhteisen komission korkean tason kokouksissa sekä pyydettäessä muissa asiaan liittyvissä kokouksissa; c) edustaa Euroopan unionia, aina kun se on mahdollista, kattavan rauhansopimuksen ja Darfurin rauhansopimuksen arviointikomiteoissa; d) seurata Itä-Sudanin rauhansopimuksen täytäntöönpanon edistymistä; e) varmistaa johdonmukaisuus Euroopan unionin osallistumisen kriisinhallintatoimiin Darfurissa sekä Euroopan unionin ja Sudanin yleisten poliittisten suhteiden välillä; f) sikäli kuin on kyse ihmisoikeuksista, lasten ja naisten oikeudet mukaan lukien, sekä Sudanissa tapahtuvan rankaisematta jäämisen torjunnasta, seurata tilannetta ja pitää säännöllisesti yhteyttä Sudanin viranomaisiin, AU:iin ja Yhdistyneisiin Kansakuntiin, erityisesti sen ihmisoikeusvaltuutetun toimistoon, alueella toimiviin ihmisoikeustarkkailijoihin sekä Kansainvälisen rikostuomioistuimen syyttäjän toimistoon; g) pitää yhteyttä puheenjohtajavaltioon, korkeana edustajana toimivaan pääsihteeriin, EU:n EUFOR Tchad/RCA -operaation komentajaan ja EU-joukkojen komentajaan varmistaakseen näiden yhteisen toiminnan 2007/677/YUTP täytäntöönpanoon liittyvien toimien tiiviin yhteensovittamisen; myös paikallisten komission edustajien kanssa varmistetaan tiivis yhteensovittaminen; h) yhteisen toiminnan 2007/677/YUTP täytäntöönpanon osalta avustaa korkeana edustajana toimivaa pääsihteeriä hänen yhteyksissään Yhdistyneisiin Kansakuntiin, Tšadin viranomaisiin, Keski-Afrikan tasavallan ja naapurimaiden viranomaisiin sekä muihin asiaan liittyviin toimijoihin; i) rajoittamatta sotilaallisia johtamisjärjestelyjä antaa EU:n EUFOR Tchad/RCA -operaation joukkojen komentajalle poliittisia ohjeita erityisesti asioissa, joilla on alueellista poliittista ulottuvuutta; j) EUFOR Tchad/RCA -operaatioon liittyvien tehtäviensä osalta kuulla EU-joukkojen komentajaa poliittisissa asioissa, joilla on turvallisuutta koskevaa ulottuvuutta. 2. Toimeksiantonsa toteuttamiseksi Euroopan unionin erityisedustaja muun muassa: a) valvoo yleisesti kaikkia Euroopan unionin toimia; b) varmistaa AMIS-operaatioon liittyvän Euroopan unionin tuen yhteensovittamisen ja johdonmukaisuuden; c) varmistaa EUFOR Tchad/RCA operaatioon liittyvien Euroopan unionin toimien tiiviin yhteensovittamisen ja johdonmukaisuuden; d) tukee kattavan rauhansopimuksen, Darfurin rauhansopimuksen ja Itä-Sudanin rauhansopimuksen täytäntöönpanoon liittyviä poliittista prosessia sekä toimia; ja e) seuraa, miten Sudanin osapuolet noudattavat YK:n turvallisuusneuvoston asiaa koskevia päätöslauselmia, erityisesti päätöslauselmia 1556 (2004), 1564 (2004), 1591 (2005), 1593 (2005), 1672 (2006), 1679 (2006), 1706 (2006) ja 1769 (2007), ja raportoi siitä.”